© Martina Kamenská, 23.04.2015
Zlé nie je vždy zlé, alebo, ako v krajine kde všetci "nemajú problema" zrazu môžu "mať problema"
Každý z nás začína deň oblečením sa. Svojim vzhľadom, štýlom a šarmom dokážeme v druhých ľuďoch vzbudiť pozornosť. Samozrejme, správny výber šiat dodá nášmu zovňajšku neprekonateľný look. Pokiaľ chcete byť originálny a nezabudnuteľný, určite sa zameriate na štýlové kúsky. Tričká a mikiny s nápismi nám dovoľujú vyjadriť svoj názor alebo náladu. Z času na čas sa stane, že anglický nápis na tričku nosíme len tak a on ostane bez povšimnutia.
Príbeh "zlého" trička začal v Belehrade. Srbsko je krajina skvelých vín, bohatej histórie a vždy veselých ľudí, ktorí s ničím "nemajú problema". Týmto príbehom vás však tak trochu vyvediem z klamlivého tvrdenia, že ľudia na Balkáne nemajú s ničím problém. Veľký problém máte vtedy, ak sa nesprávne oblečiete.
Mala som tú česť absolvovať fotografovanie v hlavnom meste Srbska s populárnym Balkánskym duom IN VIVO a s neopísateľne úžasným fotografom Petrom ERZVOM Zvonárom. Fotenie prebiehalo v centre mesta. Keďže muzikanti sú vo svojej krajine naozaj veľmi populárny, okolo idúci ľudia nám posielali zvedavé pohľady a blesky z mobilných telefónov. Vedeli sme, že budeme stredobodom pozornosti a všetci sme sa na to dostatočne pripravili. Keďže bol apríl a aj naši Slovanský bratia majú bláznivý apríl tak ako my na Slovensku, počasie sa veľmi rýchlo menilo. Fotograf, Peter ERZVO Zvonár, bol vybavený originálnym tričkom aj originálnym outfitom. Svoju skvelú vizáž doplnil ružovým tričkom s nápisom "IM PORNSTAR" ktoré skrýval pod mikinou. Ako som už povedala, počasie sa menilo naozaj veľmi rýchlo a Peťo sa rozhodol ukázať, čo skrýval. Peter je vypracovaný, sexi chlap, za ktorým sa otočí nejedna žena a dokonca aj chlap. Nik však netušil, že z Srbských hviezd sa stanú nepovšimnutý ľudia a ten, ktorý bude obklopený zvedavými ľuďmi a fotoaparátmi, bude naša porno hviezdička. Keďže sme Belehrad navštívili po prvý krát, nikto z nás netušil, že nevinná porno hviezda spraví tak veľký rozruch medzi ľuďmi naokolo. Situácia sa však začala vyhrocovať pri príchode vojenských policajtov. V hlave mi hmýrili myšlienky tipu: "Ups, asi máme problém." Alebo "O môj bože, ak nás zavrú, kde zoženiem srbsko- slovenského právnika?" Milý pán policajt podišiel a pozeral sa na nás, ako keby sme vykradli Srbskú národnú banku. Niečo povedal a naši srbský drugari nám to s úsmevom na tvári pretlmočili. Doslovne: " To tričko musí ísť dole!" Keďže Peter, ako slušne vychovaný Slovák, ktorý sa vždy riadi podľa zákona, sa chcel zachovať zas slušne, poslúchol, tričko si dal dolu a pokračoval vo fotení. Pán policajt však asi nevedel oceniť jeho vypracované a potetované sexi telo a preto zbledol. Zas podišiel a vysvetli, že nielen v tričku, ale aj bez neho vzbudzuje pozornosť a preto by si ho mal obliecť prevrátené naruby. Po tom, ako úpenlivo sledoval Petrovo obliekanie, sa vracal očarený a udivený späť do auta. Skonštatovali sme, že žiaľ na žiadnej informačnej tabuli sa nenachádza informácia, že tričká sú v Belehrade zakázané a môžu sa nosiť len prevrátené.
Aké z toho plynie ponaučenie ? Kým niekam vycestujete, zistite si niečo o miestnej "módnej polícií". Nemusí mať zmysel pre humor.